b'\n_START_ARTICLE_\nCatania (pokrajina)\n_START_SECTION_\nZgodovinske zanimivosti\n_START_PARAGRAPH_\nLega Sicilije v centru Sredozemlja daje razumeti, da je bila poseljena iz pradavnih \xc4\x8dasov. Na njej so se vrstile vse kulture starega sveta in nekatere so zapustile neizbrisne sledove. Najbolj razvidna je seveda zapu\xc5\xa1\xc4\x8dina starih Grkov, Rimskega imperija in Normanov. Bolj prikriti so sledovi arabske kulture, kot na primer lokalno ime vulkana Etne, ki mu Sicilijanci pravijo Mongibello [mond\xc5\xbeib\xc3\xa8lo]. Za Rimljane je to bil namre\xc4\x8d Mons Gibel, kjer pomeni mons gora v latin\xc5\xa1\xc4\x8dini, jabal pa gora v arab\xc5\xa1\xc4\x8dini. Etno samo so Arabci imenovali Jabal al-burk\xc4\x81n ali Jabal A\xe1\xb9\xadma \xe1\xb9\xa2iqilliyya, torej dobesedno gora ognjenik ali najvi\xc5\xa1ja gora Sicilije. Dana\xc5\xa1nji naziv Etna pa izhaja iz gr\xc5\xa1kega aitho = gorim.'